România, ultima ţară din UE la capitolul drumuri. O treime dintre ele sunt de pământ sau piatră.
Doar 54 de kilometri de autostradă a inaugurat România în 2020. 920 de kilometri de autostrăzi are România în total. 29,9% din totalul drumurilor sunt de pământ sau piatră.
România e pământ la capitolul șosele, iar ultima numărătoare a drumurilor ne trimite în fundul curții Europei.O treime din totalul şoselelor din România sunt drumuri de pământ sau pietruite, iar cu drumurile modernizate nu ajungem nici la jumătate din total.În 2020, Romania a inaugurat 54 de kilometri de autostradă și încă mergem încet în drumul spre prima mie de kilometri. Avem, mai exact, 920 de kilometri de autostradă. Doar 35 de kilometri de șosele cu şase benzi.În luna mai, anul trecut, ministrul Transporturilor de la acea vreme, Lucian Bode, spunea că vom avea sigur 80 de kilometri de autostradă în 2020. Nu i-a ieșit pariul, e aproape la jumate, dar nu-i nicio problemă, nu l-a luat nimeni la întrebări, a devenit între timp ministru de Interne.